arnastofnun/IGC-2024 huggingface dataset:
S-52/2018

I

Mál þetta, sem dómtekið var 12. desember 2018, höfðaði lögreglustjórinn á Vestfjörðum með ákæru 12. nóvember 2018 á hendur Ó-kk-þgf J-kk-þgf Ó-kk-þgf, kennitala [...], [...], [...], fyrir umferðarlagabrot, með því að hafa fimmtudaginn 8. nóvember 2018, ekið bifreiðinni [...], um Krók á Ísafirði til norðurs, sviptur ökurétti, þar til lögregla stöðvaði akstur hans við hús að [...].

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. síðari breytingar.

Þess er krafist að ákærði verði dæmdur til refsingar og greiðslu alls sakarkostnaðar. „

II

Ákærði mætti við þingfestingu málsins og lýsti því yfir að hann óskaði ekki eftir skipun verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Farið var með málið samkvæmt ákvæðum 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjandi og ákærði höfðu tjáð sig um lagaatriði og ákvörðun viðurlaga. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að ákærði hefur gerst sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

III

Ákærði er fæddur árið [...]. Samkvæmt framlögðu sakavottorði var ákærði dæmdur fyrir brot gegn 48 gr. umferðarlaga nr. 50/1987 í febrúar síðastliðnum og gekkst undir sátt fyrir sama brot í aprílmánuði síðastliðnum. Með broti því sem ákærði er nú sakfelldur fyrir hefur hann því í annað sinn ítrekað verið sakfelldur fyrir akstur sviptur ökuleyfi. Að virtum þessum sakarferli þykir refsing ákærða nú hæfilega ákveðin 30 daga fangelsi. Með vísan til dómvenju þykja ekki efni til að skilorðsbinda refsinguna.

Engan sakarkostnað leiddi af máli þessu.

B-kvk-nf I-kvk-nf dómstjóri kveður upp dóminn.

D Ó M S O R Ð:

Ákærði, Ó-kk-nf J-kk-nf Ó-kk-nf sæti 30 daga fangelsi.

B-kvk-nf I-kvk-nf
S-54/2018

I

Mál þetta, sem dómtekið var 12.desember 2018, var höfðað af lögreglustjóranum á Vestfjörðum með ákæru 9. nóvember 2018 á hendur „K-kk-þgf H-kk-þgf K-kk-þgf, kt. [...], [...], [...], fyrir fjársvik, með því að hafa í alls 52 skipti á tímabilinu 2. júlí 2018 til og með 8. september 2018, svikið út vörur á afgreiðslustöðvum N1 og Gillagrills, á neðangreindum stöðum, samtals að verðmæti kr. 338.785, með því að framvísa í blekkingarskyni og án heimildar N1 viðskiptakorti í eigu Svartfugls ehf., kt. [...], og látið þannig skuldfæra andvirði varanna á reikning eiganda eins og hér greinir:

Telst þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

II

Ákærði mætti ekki við þingfestingu málsins þrátt fyrir lögmæta birtingu ákæru þann 6. nóvember síðastliðinn, ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála. Um málavexti vísast til ákæruskjals. Sannað þykir að ákærði hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða. Ákærði hefur með háttsemi sinni unnið sér til refsingar.

III

Ákærði er fæddur árið [...] og hefur samkvæmt framlögðu sakavottorði ekki áður unnið sér til refsingar. Með hliðsjón af 77. gr. almennra hegningarlaga þykir refsing ákærða hæfilega ákveðin fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

B-kvk-nf I-kvk-nf héraðsdómari kveður upp dóm þennan.

D Ó M S O R Ð:

Ákærði, K-kk-nf H-kk-nf K-kk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

B-kvk-nf I-kvk-nf
S-31/2018

Mál þetta höfðaði lögreglustjórinn á Vesturlandi með ákæru 20. júní 2018 á hendur ákærða, X…, kt. …, …, …. Málið var dómtekið 29. júní 2018.

Í ákæruskjali segir að málið sé höfðað gegn ákærða fyrir „líkamsárás mánudaginn 16. apríl 2018, í sumarhúsi við … í Borgarbyggð, með því að hafa veist að eiginkonu sinni Z…, kt. …, slegið hana í andlitið svo hún féll og hlaut skurð ofan við vinstra auga, mar og bólgu á vinstra augnloki og vinstra kinnbeini, mar og bólgu vinstra megin á höku, tvo marbletti og bólgu á hægri upphandlegg, mar og bólgu á hægri framhandlegg og yfir rifjum vinstra megin og framanvert við vinstri mjaðmaspaða og utanvert á hægra hné.

Telst þetta varða við 1. mgr. 218. gr. b. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til lagaákvæða í ákæru.

Ákærði, sem ekki á sakarferil að baki, á sér þær málsbætur einar að hann hefur játað sök. Að þessu gættu þykir refsing ákærða hæfilega ákveðin fjögurra mánaða fangelsi en rétt þykir að fresta fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga, með síðar breytingum.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, X…, sæti fangelsi í fjóra mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

G-kk-nf S-kk-nf
S-43/2018

Mál þetta höfðaði lögreglustjórinn á Vesturlandi með ákæru 15. ágúst 2018 á hendur ákærða, E-kk-þgf I. K-kk-þgf, kt. …, Löngumýri 33, Selfossi. Málið var dómtekið 18. október 2018.

Í ákæruskjali er ákærða gefið að sök „að hafa laugardaginn 26. maí 2018 ekið bifreiðinni MY459, óhæfur til að stjórna henni örugglega vegna áhrifa áfengis (2,56‰ greindist í blóðsýni), á Merkigerði og Heiðargerði á Akranesi, þar sem lögreglan stöðvaði aksturinn.

Telst þetta varða við 1. mgr. sbr. 3. mgr. 45. gr. sbr. 1. mgr. 100. gr. umferðarlaga nr. 50/1987 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga með síðari breytingum.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði ákærða hefur hann frá árinu 2011 hlotið þrjá dóma fyrir brot gegn umferðarlögum. Með því broti sem ákærði hefur verið sakfelldur fyrir í máli þessu hefur hann í þriðja sinn verið sakfelldur fyrir akstur undir áhrifum áfengis eða fíkniefna.

Refsing ákærða þykir að broti hans virtu hæfilega ákveðin fangelsi í 30 daga.

Þá þykir rétt, svo sem krafist er í ákæru og með vísan til 101. gr. og 102. gr. umferðarlaga nr. 50/1987, að svipta ákærða ökurétti ævilangt.

Loks verður ákærði með vísan til. 235. gr. laga nr. 88/2008 dæmdur til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, E-kk-nf I. K-kk-nf, sæti fangelsi í 30 daga.

Ákærði er svipt ökurétti ævilangt.

Ákærði greiði 38.213 krónu í sakarkostnað

G-kk-nf S-kk-nf
S-46/2018

Mál þetta höfðaði lögreglustjórinn á Vesturlandi með ákæru 17. ágúst 2018 á hendur ákærða, S-kk-þgf R-kk-þgf, kt. …, Keflavíkurgötu 10, Snæfellsbæ. Málið var dómtekið 18. október 2018.

Í ákæruskjali segir að málið sé höfðað gegn ákærða fyrir umferðarlagabrot, en ákærða er gefið að sök „að hafa laugardaginn 11. ágúst 2018 ekið bifreiðinni YF943 sviptur ökuréttindum og með allt að 112 km hraða á klukkustund, að teknu tilliti til vikmarka, þar sem leyfilegur hámarkshraði er 90 km á klukkustund, á Snæfellsnesvegi uns lögreglan stöðvaði aksturinn á móts við Glaumbæ í Snæfellsbæ.

Telst þetta varða við 2. mgr. 37. gr. og 1. mgr. 48. gr., hvort tveggja sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar.“

Fyrirkall í máli þessu var birt fyrir ákærða 2. október 2018. Við þingfestingu málsins 18. október sama ár sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða teljast því sönnuð og réttilega heimfærð til laga í ákæruskjali.

Samkvæmt sakavottorði hefur ákærði frá árinu 2013 hlotið fjóra dóma og einu sinni gengist undir viðurlagaákvörðun fyrir dómi vegna brota gegn umferðarlögum og lögum um veiðar í fiskveiðilandhelgi Íslands.

Við ákvörðun refsingar er þess að gæta að ákærði hefur með dómi þessum fimmta sinn verið sakfelldur fyrir aksturs sviptur ökurétti. Að virtum þessum sakaferli þykir refsing ákærða hæfilega ákveðin þriggja mánaða fangelsi.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, S-kk-nf R-kk-nf, sæti fangelsi í þrjá mánuði.

G-kk-nf S-kk-nf
S-47/2018

Mál þetta höfðaði lögreglustjórinn á Vesturlandi með ákæru 17. ágúst 2018 á hendur ákærða, J-kk-þgf F. G-kk-þgf, kt. …, Álftarima 11, Selfossi. Málið var dómtekið 18. október 2018.

Í ákæruskjali segir að málið sé höfðað gegn ákærða fyrir umferðarlagabrot, en ákærða er gefið að sök „að hafa sunnudaginn 8. júlí 2018 ekið bifreiðinni RV334, óhæfur til að stjórna henni örugglega vegna áhrifa áfengis (1,87 ‰ greindist í blóðsýni), á bifreiðastæði við tjaldstæðið við Kalmansvík á Akranesi.

Telst þetta varða við 1. mgr. sbr. 3. mgr. 45. gr. sbr. 1. mgr. 100. gr. umferðarlaga nr. 50/1987 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga með síðari breytingum.“

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Samkvæmt sakavottorði hefur ákærði frá árinu 2014 hlotið þrjá dóma, einu sinni gengist undir viðurlagaákvörðun og einu sinni gengist undir lögreglustjórasátt fyrir brot gegn almennum hegningarlögum, lögum um ávana- og fíkniefni og umferðarlögum.

Með brotum sínum nú hefur ákærði í þriðja sinn gerst sekur um brot gegn 45. gr. a. umferðarlaga og annað sinn verið sakfelldur fyrir að aka sviptur ökurétti. Að öllu virtu þykir refsing ákærða hæfilega ákveðin 30 daga fangelsi

Með vísan til 101. og 102. gr. umferðarlaga verður ákærði sviptur ökurétti ævilangt.

Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærða til að greiða allan sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, J-kk-nf F. G-kk-nf, sæti fangelsi í 30 daga.

Ákærði er sviptur ökurétti ævilangt.

Ákærða greiði 37.663 krónur í sakarkostnað.

G-kk-nf S-kk-nf
S-62/2018

Mál þetta höfðaði lögreglustjórinn á Vesturlandi með ákæru, dags. 20. september 2018, á hendur ákærða, Þ-kk-þgf S-kk-þgf, kt. …, Gríshóli, Stykkishólmi. Málið var dómtekið 18. október 2018.

Í ákæruskjali segir að málið sé höfðað gegn ákærða „fyrir líkamsárás laugardaginn 18. ágúst 2018, í reiðhöllinni við Fákaborg í Stykkishólmi, með því að hafa slegið X…, kt. …, í andlitið svo hann hlaut mar og bólgur á enni og mar á kinnbeini hægra megin.

Telst þetta varða við 1. mgr. 217. gr. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og greiðslu alls sakarkostnaðar.“

Fyrirkall í máli þessu var birt fyrir ákærða 1. október 2018. Við þingfestingu málsins 18. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og réttilega heimfært til laga í ákæruskjali.

Refsing ákærða, sem er með hreint sakavottorð, þykir hæfilega ákveðin 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Loks verður ákærða með vísan til. 235. gr. laga nr. 88/2008 dæmd til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, Þ-kk-nf S-kk-nf, sæti 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði 17.500 krónur í sakarkostnað.

G-kk-nf S-kk-nf
S-21/2019

Mál þetta, sem þingfest var og dómtekið 20. júní sl. er höfðað með ákæru lögreglustjórans á Austurlandi, útgefinni 29. apríl, en móttekinni 13. maí sl., á hendur F-kvk-þgf A-kvk-þgf J-kvk-þgf, kennitala […], […], […]:

„fyrir umferðarlagabrot í Seyðisfjarðarkaupstað, með því að hafa seinnipart þriðjudagsins 3. janúar 2019 ekið bifreiðinni […], óhæf um að stjórna henni örugglega vegna áhrifa ávana og fíkniefna (í blóði ákærðu mældist tetrahýdrókannabínól 33 ng/ml), austur Austurveg á Seyðisfirði, þar sem hún stöðvaði aksturinn nokkru austan við gatnamótin við Brekkuveg.

Telst þetta varða við 1. mgr., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. breytingarlög.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. umferðarlaga nr. 50/1987, sbr. breytingarlög.“

I.

Ákærða hefur hér fyrir dómi skýlaust játað þá háttsemi sem lýst er í ákæru. Játning ákærðu er í samræmi við rannsóknargögn lögreglu, þ. á m. matsgerð Rannsóknarstofu í lyfja og eiturefnafræði.

Að ofangreindu virtu telst brot ákærðu nægilega sannað og er það réttilega heimfært til lagaákvæða í ákæru.

Mál þetta var rekið samkvæmt málsmeðferðarreglum 1. mgr. 164. gr. laga nr. 88/2008 um meðferð sakamála.

II.

Ákærða, sem er 31 árs, á að baki nokkurn sakarferil sem áhrif hefur í máli þessu. Ákærða var þannig með sektargerð lögreglustjóra, þann 2. febrúar 2015, gert að greiða sekt til ríkissjóðs vegna fíkniefnaksturs, en jafnframt var hún svipt ökurétti í 24 mánuði. Þá var ákærðu með viðurlagaákvörðun, þann 1. febrúar 2016 gert að greiða sekt til ríkissjóðs fyrir þjófnaðarbrot. Þann 23. mars 2017 var ákærða dæmd í 30 daga fangelsi fyrir þjófnaðarbrot, sem var skilorðsbundið til tveggja ára. Þá var ákærða þann 11. september sama ár dæmd í 45 daga fangelsi fyrir brot gegn valdstjórninni, en refsingin var skilorðsbundin til tveggja ár. Loks var ákærða þann 5. desember 2018 dæmd í

fjögurra mánaða fangelsi fyrir þjófnaðarbrot og umferðarlagabrota, þ. á m. fíkniefnaakstur, en að auki var hún þá svipt ökurétti í þrjú ár.

Í máli þessu hefur ákærða enn verið sakfelld fyrir umferðarlagabrot, þ.e. fíkniefnaakstur. Ber að ákvarða refsingu ákærðu m.a. með hliðsjón af lýstum sakaferli. Að þessu virtu þykir refsing ákærðu hæfilega ákveðin 30 daga fangelsi, en ekki eru efni til að skilorðsbinda refsinguna.

Með vísan til 101. og 102. gr. umferðarlaga ber að svipta ákærðu ökurétti. Hún hefur endurtekið gerst sek um fíkniefnaakstur og verður hún því svipt ökurétti ævilangt og þá frá birtingu dóms þessa að telja.

Að kröfu ákæruvalds og með vísan til 1. mgr. 235. gr. laga nr. 88/2008 um meðferð sakamála ber að dæma ákærðu til að greiða allan sakarkostnað, en samkvæmt yfirliti lögreglustjóra nemur kostnaður hans samtals 89.214 krónum.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærði, F-kvk-nf A-kvk-nf J-kvk-nf, sæti fangelsi í 30 daga.

Ákærða er sviptur ökurétti ævilangt frá birtingu dómsins að telja.

Ákærði greiði 89.214 krónur í sakarkostnað.
S-156/2018

Mál þetta, sem var dómtekið 12. mars sl., var höfðað með ákæru lögreglustjórans á Norðurlandi eystra, dagsettri 21. september 2019, á hendur G-kvk-þgf M-kvk-þgf Æ-kvk-þgf [...],

„fyrir eftirtalda þjófnaði:

I.

Með því að hafa sunnudaginn 18. febrúar 2018, stolið úr versluninni [...], tvennum sólgleraugum, tvennum hárspennum eða hárskrauti, tvennum leggings og bol, samtals að verðmæti 12.193 krónur.

Telst þetta varða við 1. mgr. 244. gr. almennra hegningarlaga nr. 19, 1940.

II.

Með því að hafa föstudaginn 9. mars 2018, stolið sokkabuxum að verðmæti 1.499 krónur úr þessari sömu búð og hún stal úr samkvæmt ákærulið I.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur komið fyrir dóm og játað sök samkvæmt ákæru. Með játningu hennar sem ekki er ástæða til að efa að sé sannleikanum samkvæm er nægilega sannað að hún hafi framið þá háttsemi sem í ákæru greinir og varðar við þar tilgreind refsiákvæði.

Þann 23. maí 2016 var ákærða dæmd í 30 daga fangelsi fyrir þjófnað en fullnustu refsingar frestað skilorðsbundið í tvö ár. Með broti því sem hún er nú sakfelld fyrir rauf hún skilorð dómsins og ber því nú að taka málin bæði til meðferðar og dæma í einu lagi. Ákærða játaði brot sín frá upphafi og hefur iðrast mjög. Hún kom fyrir dóminn og lýsti þeim veikindum sem hún hefur glímt við síðustu ár og þeirri meðferð sem hún hefur leitað undanfarið og þiggur enn. Þykir refsing ákærðu hæfilega ákveðin fangelsi í þrjá mánuði en með vísan til framangreinds verður fullnustu refsingarinnar frestað skilorðsbundið, eins og nánar greinir í dómsorði.

Engan sakarkostnað leiddi af meðferð málsins.

A-kvk-nf S-kvk-nf settur héraðsdómari kveður upp dóminn.

D Ó M S O R Ð :

Ákærða, G-kvk-nf M-kvk-nf Æ-kvk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, með áorðnum breytingum.
S-216/2018

Mál þetta, sem var dómtekið 16. janúar sl., var höfðað með ákæru lögreglustjórans á Norðurlandi eystra, dagsettri 17. desember 2018, á hendur E-kvk-þgf Ó-kvk-þgf V-kvk-þgf, […],

„fyrir fjárdrátt með því að hafa á tímabilinu frá 26. júní 2017 til 10. júlí 2017, dregið sér 30.000 krónur í peningum og 1.655 evrur, þegar hún starfaði í afgreiðslu […] en þessa fjárhæð tók hún úr afgreiðslukassa hótelsins.

Telst þetta varða við 1. mgr. 247. gr., almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkrafa:

A gerir bótakröfu á hendur ákærðu að fjárhæð kr. 236.176, með vöxtum samkvæmt 8. gr. laga nr. 38/2001, af kr. 71.920 frá 20. ágúst 2017 til 20. september s.á, en af kr. 236.176 frá þeim degi til 28. desember 2018, en dráttarvöxtum samkvæmt 1. mgr. 6. gr. laga nr. 38/2001, frá þeim degi til greiðsludags.“

Ákærða hefur komið fyrir dóm og játað sök samkvæmt ákæru. Með játningu hennar sem ekki er ástæða til að efa að sé sannleikanum samkvæm er nægilega sannað að hún hafi framið þá háttsemi sem í ákæru greinir og varðar við þar tilgreind refsiákvæði.

Ákærða hefur hreinan sakaferil. Við ákvörðun refsingar verður litið til þess að ákærða játaði sök sína strax skýlaust, skilaði þeim fjármunum sem um ræðir og samþykkti bótakröfu vegna kostnaðar sem brotaþoli hafði af vinnu lögmanns við málið. Á hinn bóginn verður einnig til þess að ákærða framdi brot sitt á tveggja vikna tímabili sem bendir til nokkuð eindregins brotavilja. Refsing ákærðu er ákveðin fangelsi í þrjá mánuði en fresta skal fullnustu refsingarinnar skilorðsbundið, eins og nánar greinir í dómsorði.

Eins og að framan greinir samþykkti ákærða framkomna bótakröfu og er hún tekin til greina að fullu.

Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar sem er þóknun skipaðs verjanda hennar, H-kk-ef J-kk-ef lögmanns. Þóknun hans er í dómsorði tilgreind að virðisaukaskatti meðtöldum.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð :

Ákærða, E-kvk-nf Ó-kvk-nf V-kvk-nf, sæti fangelsi í þrjá mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins að telja, haldi ákærða almennt skilorð 57. gr. almennra hegningarlaga nr. 19/1940.

Ákærða greiði A 236.176 krónur, með vöxtum samkvæmt 8. gr. laga nr. 38/2001, af 71.920 krónum frá 20. ágúst 2017 til 20. september sama ár, en af 236.176 krónum frá þeim degi til 28. desember 2018, en dráttarvöxtum samkvæmt 1. mgr. 6. gr. laga nr. 38/2001, frá þeim degi til greiðsludags.

Ákærða greiði sakarkostnað, sem er þóknun skipaðs verjanda hennar, H-kk-ef J-kk-ef lögmanns, 105.400 krónur.